**TUKUMA NOVADA DOME**

**TERITORIĀLĀS ATTĪSTĪBAS KOMITEJA**

**SĒDES DARBA KĀRTĪBA**

Tukumā

**2016.gada 12.maijā**

**plkst.11 :00**

1. Par projektu ideju konceptu iesniegšanu 4.2.2.specifiskā atbalsta mērķa otrās projektu iesniegumu atlases kārtas priekšatlases ietvaros.

ZIŅO: D.Zvagule

2. Par projekta „Ēkas „Pūre 18” pārbūve uzņēmējdarbības attīstībai” iesniegšanu.

ZIŅO: D.Zvagule

3. Par konceptuālu atbalstu projektam „Apkārtmūra restaurācija Durbes pils kompleksā”.

ZIŅO: I.Helmane

4. Par konceptuālu atbalstu projektam „Pastariņa mājas – Ziemeļkurzemes lauku sēta „Bisnieki” - Latvijas vēstures līkloču modelis”.

ZIŅO: I.Helmane

5. Par SIA „Tukuma tirgus“ iesniegumu.

ZIŅO: Z.Siliņa

6. Par atbalstu bioloģiskajiem lauksaimniekiem

ZIŅO: Z.Siliņa

7. Par zemes nomu.

ZIŅO: V.Bērzājs (būs trešdien līdz plkst.12:00)

8. Par saistošo noteikumu „Kliģu ezera licencētās makšķerēšanas nolikums” apstiprināšanu.

ZIŅO: L.Bičuša (būs trešdien līdz plkst.12:00)

Komitejas priekšsēdētājs I.Zariņš

Projekts

1.§.

**Par projektu ideju konceptu iesniegšanu**

**4.2.2.specifiskā atbalsta mērķa**

**otrās projektu iesniegumu atlases kārtas**

**priekšatlases ietvaros**

*Iesniegt izskatīšanai Domei šādu lēmuma projektu:*

Tukuma novada Dome 2016.gada 12.aprīlī ir saņēmusi Vides aizsardzības un reģionālās attīstības ministrijas (turpmāk – VARAM) uzaicinājumu iesniegt projektu ideju konceptus, atbilstoši Ministru kabineta 2016.gada 8.marta noteikumiem Nr.152 *„Darbības programmas „Izaugsme un nodarbinātība” 4.2.2. specifiskā atbalsta mērķa „Atbilstoši pašvaldības integrētajām attīstības programmām sekmēt energoefektivitātes paaugstināšanu un atjaunojamo energoresursu izmantošanu pašvaldību ēkās” īstenošanas noteikumi”* otrās projektu iesniegumu atlases kārtas *„Energoefektivitātes paaugstināšana un atjaunojamo energoresursu izmantošana ārpus nacionālas nozīmes attīstības centru pašvaldībām”* priekšatlases ietvaros.

Otrās atlases kārtas ietvaros pieejamais kopējais finansējums ir 18 466 858 *euro*, t. sk. Eiropas Reģionālās attīstības fonda finansējums 15 696 829 *euro*. Ņemot vērā ierobežoto finansējuma apmēru un plašo potenciālo projektu iesniedzēju loku, VARAM organizē otrās atlases kārtas projektu ideju konceptu priekšatlasi, lai atlasītu tos projektu ideju konceptus, kas virzāmi saskaņošanai Reģionālās attīstības koordinācijas padomē.

Kā projektu iesniedzēji ir noteikti pašvaldības ārpus nacionālas nozīmes centriem, to izveidotas iestādes vai pašvaldības kapitālsabiedrības. Vienas novada pašvaldības ietvaros iesniedzamo projektu ideju konceptu skaits nevar būt lielāks par trīs un to kopējais Eiropas Reģionālās attīstības fonda finansējums nevar pārsniegt 1 000 000 *euro*.

Projektu ideju koncepti priekšatlases ietvaros jāiesniedz VARAM līdz 2016.gada 31.maijam (ieskaitot).

Konceptuāli atbalstīt šādu trīs projektu ideju konceptu iesniegšanu Vides aizsardzības un reģionālās attīstības ministrijai 4.2.2.specifiskā atbalsta mērķa otrās projektu iesniegumu atlases kārtas priekšatlases ietvaros:

1. energoefektivitātes paaugstināšana PII „Pasaciņa”,

2. Tukuma pilsētas Kultūras nama pārbūve un energoefektivitātes pasākumi,

3. energoefektivitātes paaugstināšana PII „Vālodzīte”.

Nosūtīt:

-Fin. nod.

-Attīst. nod.

-VARAM

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sagatavoja Attīstības nod. (D.Zvagule)

Projekts

2.§.

**Par projekta „Ēkas** „**Pūre 18” pārbūve**

**uzņēmējdarbības attīstībai” iesniegšanu**

*Iesniegt izskatīšanai Finanšu komitejai šādu lēmuma projektu:*

Tukuma novada Dome Eiropas Lauksaminiecības fonda lauku attīstībai (turpmāk – ELFLA) atklātā projektu iesniegumu konkursā plāno iesniegt kopprojektu „Ēkas „Pūre 18” pārbūve uzņēmējdarbības attīstībai”. Kopprojekta dalībnieki ir pašvaldība - Tukuma novada Dome un uzņēmēji - zobārsts (kāds uzņēmuma nosaukums?? IK-? Reģ.nr?) un ģimenes ārsts (kāds??, reģ.nr??) – INFO BŪS uz Domi.

LEADER projektu iesniegumu pieņemšanu 2016.gadā no 2.maija līdz 2.jūnijam uzņēmēju aktivitātē "Vietējās ekonomikas stiprināšanas iniciatīvas" nodrošina biedrība „Kandavas Partnerība”, atbilstoši Ministru kabineta 2015.gada 13.oktobra noteikumiem Nr.590 „Valsts un Eiropas Savienības atbalsta piešķiršanas kārtība lauku attīstībai” apakšpasākuma „Darbību īstenošana saskaņā ar sabiedrības virzītas vietējās attīstības stratēģiju” 1.rīcībai „Atbalsts uzņēmējdarbības (izņemot tūrisma jomu) uzsākšanai un attīstībai”.

Kopprojekts paredz esošo veselības aprūpes pakalpojumu attīstīšanu, pieejamību, uzņēmumu darbības uzlabošanu un kvalitatīvu darba apstākļu radīšanu, veicot ēkas „Pūre 18”, Pūrē, Pūres pagastā pārbūvi.

Projektu īstenošanas termiņš, ja tiek veikta būvniecība, ir divi gadi no Lauku atbalsta dienesta lēmuma pieņemšanas dienas par projekta iesnieguma apstiprināšanu.

Plānotā projekta kopsumma ir XX XXX *euro,* t. sk. ELFLA XX XXX *euro* līdzfinansējums.

1. Konceptuāli atbalstīt dalību projektā „Ēkas „Pūre 18” pārbūve uzņēmējdarbības attīstībai”.

2. Nodrošināt 2016.gadā pašvaldības budžetā līdzfinansējumu xx xxx *euro* projektam „Ēkas "Pūre 18" pārbūve uzņēmējdarbības attīstībai”.

Nosūtīt :

-Fin. nod.

-Attīst. nod.

-Biedrība „Kandavas Partnerība”

-Pūres un Jaunsātu pag.pārv.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sagatavoja Attīstības nod. (D.Zvagule)

Projekts

3.§.

**Par konceptuālu atbalstu projektam**

**„Apkārtmūra restaurācija Durbes pils kompleksā”**

*Iesniegt izskatīšanai Finanšu komitejai šādu lēmuma projektu:*

Tukuma novada Dome ir saņēmusi Tukuma muzeja (reģ.Nr.90000052232, juridiskā adrese: Harmonijas iela 7, Tukums, LV-3101) iesniegumu ar lūgumu konceptuāli atbalstīt dalību Valsts Kultūrkapitāla Fonda Kurzemes reģiona kultūras mantojuma programmā iesniedzot projektu „Apkārtmūra restaurācija Durbes pils kompleksā”.

Projekta mērķis ir veikt nozīmīgas Durbes pils ansambļa sastāvdaļas – arkveida apkārtmūra restaurāciju, sekmējot kompleksu Durbes pils ansambļa atjaunošanu.

Projekta rezultātā tiks restaurēts mūra fragments pie iebrauktuves pils pagalmā, atjaunojot to sākotnējā vizuālajā veidolā – ar rekonstruētu arkas pildījuma spraišļojumu un dakstiņu jumtu.

Projekta ilgums no 2016.gada 1.jūnija līdz 2016.gada 31.augustam. Darbu veicējs – Ēriks Pažemecks, kuram ir ilgu gadu pieredze vēsturiskā mūra restaurācijā (Bauskas pils, Mazmežotne u.c.)

Likuma „Par pašvaldībām” 12.pants nosaka, ka „*Pašvaldības attiecīgās administratīvās teritorijas iedzīvotāju interesēs var brīvprātīgi realizēt savas iniciatīvas ikvienā jautājumā, ja tas nav Saeimas, Ministru kabineta, ministriju, citu valsts pārvaldes iestāžu, tiesas vai citu pašvaldību kompetencē vai arī ja šāda darbība nav aizliegta ar likumu*”. Saskaņā ar likuma „Par pašvaldībām” 15.panta pirmās daļas 5.punktu, viena no pašvaldības autonomām funkcijām ir „*rūpēties par kultūru un sekmēt tradicionālo kultūras vērtību saglabāšanu un tautas jaunrades attīstību (organizatoriska un finansiāla palīdzība kultūras iestādēm un pasākumiem, atbalsts kultūras pieminekļu saglabāšanai u.c.)”.*

Projekta aktivitātes plānotas saskaņā ar “Tukuma novada Attīstības programma 2015.-2021.gadam” RV 3.3.6.punktu „Durbes pils kompleksa attīstīšana”.

Kopējā projekta summa 9023,47 *euro*, Valsts Kultūrkapitāla fondam lūgtais finansējums 8711,47 *euro*, Tukuma muzeja līdzfinansējums 312,00 *euro.*

Pamatojoties uz likuma „Par pašvaldībām” 12.pantu un 15.panta pirmās daļas 5.punktu:

1. konceptuāli atbalstīt Tukuma muzeja dalību Valsts Kultūrkapitāla fonda konkursā, iesniedzot projektu „Apkārtmūra restaurācija Durbes pils kompleksā”,

2. par pašvaldības līdzfinansējumu lemt pēc projekta apstiprināšanas Valsts Kultūrkapitāla fondā.

Nosūtīt :

-Fin. nod.

-Attīst. nod.

-Kultūras, sporta un sabiedrisko attiecību nod.

-Tukuma muzejam

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sagatavoja Attīstības nod. (I.Helmane)

Projekts

4.§.

**Par konceptuālu atbalstu projektam**

**“Pastariņa mājas – Ziemeļkurzemes lauku sēta**

**“Bisnieki”- Latvijas vēstures līkloču modelis”**

*Iesniegt izskatīšanai Finanšu komitejai šādu lēmuma projektu:*

Tukuma novada Dome ir saņēmusi Tukuma muzeja (reģ.Nr.90000052232, juridiskā adrese: Harmonijas iela 7, Tukums, LV-3101) iesniegumu ar lūgumu konceptuāli atbalstīt dalību Valsts Kultūrkapitāla Fonda “Latvijai 100” programmā iesniedzot projektu ““Pastariņa mājas – Ziemeļkurzemes lauku sēta “Bisnieki”- Latvijas vēstures līkloču modelis””.

Projekta ilgtermiņa mērķis ir stiprināt iedzīvotāju, īpaši – bērnu un jauniešu, piederības sajūtu Latvijai atjaunojot tradicionālo lauku kultūrtelpu Zentenes pagasta lauku sētā “Bisnieki”- simbolisku Latvijas lauku saimniecības modeli, kurā veidojās Latvijas nacionālā inteliģence.

Projekts rezultātā ir iecerēts atjaunotajā rakstnieka Ernesta Birznieka-Upīša dzimtajā sētā “Bisnieki” atspoguļot Latvijas lauku vēsturiskās attīstības peripetijas no nacionālās atmodas pirmsākumiem 19 gs.otrajā pusē līdz mūsdienām, kas kalpotu vietējo iedzīvotāju un iebraucēju latviskās identitātes stiprināšanai. Projektā ir daudz aktivitāšu, tajā skaitā virtuālās ekspozīcijas izveide dzīvojamās ēkas goda istabā, kurā caur rakstnieka, viņa dzimtas un daiļrades piemēriem atspoguļoti Latvijas valsts vēstures līkloči.

Likuma „Par pašvaldībām” 12.pants nosaka, ka „*Pašvaldības attiecīgās administratīvās teritorijas iedzīvotāju interesēs var brīvprātīgi realizēt savas iniciatīvas ikvienā jautājumā, ja tas nav Saeimas, Ministru kabineta, ministriju, citu valsts pārvaldes iestāžu, tiesas vai citu pašvaldību kompetencē vai arī ja šāda darbība nav aizliegta ar likumu*”. Saskaņā ar likuma „Par pašvaldībām” 15.panta pirmās daļas 5.punktu, viena no pašvaldības autonomām funkcijām ir „*rūpēties par kultūru un sekmēt tradicionālo kultūras vērtību saglabāšanu un tautas jaunrades attīstību (organizatoriska un finansiāla palīdzība kultūras iestādēm un pasākumiem, atbalsts kultūras pieminekļu saglabāšanai u.c.)”.*

Projekta aktivitātes plānotas saskaņā ar Tukuma novada programmas ”Tukuma novads ceļā uz Latvijas valsts simtgadi” 2.1.1. “Ekspozīcija kūtī “Modernā lauksaimniecība” izveidošana” un 2.1.2.”19gs.lauku sētas maketa izveide” punktiem.

Kopējā projekta summa 23160,00 *euro*, Valsts Kultūrkapitāla fondam lūgtais finansējums 11456,00 *euro*, Tukuma muzeja līdzfinansējums 1704,00 *euro,* Tukuma novada Domes finansējums 10000,00 *euro.*

Pamatojoties uz likuma “Par pašvaldībām” 12.pantu un 15.panta pirmās daļas 5.punktu:

1. konceptuāli atbalstīt Tukuma muzeja dalību Valsts Kultūrkapitāla fonda konkursā, iesniedzot projektu “Pastariņa mājas – Ziemeļkurzemes lauku sēta “Bisnieki”- Latvijas vēstures līkloču modelis”,

2. atbalstīt Tukuma muzeju ar Tukuma novada programmā “Tukuma novads ceļā un Latvijas valsts simtgadi” plānoto finansējumu 10000,00 *euro* apmērā.

Nosūtīt :

-Fin. nod.

-Attīst. nod.

-Kultūras, sporta un sabiedrisko attiecību nod.

-Tukuma muzejam

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sagatavoja Attīstības nod. (I.Helmane)

Projekts

5.§.

**Par SIA "Tukuma tirgus“ iesniegumu**

*Iesniegt izskatīšanai Domei šādu lēmuma projektu:*

SIA “Tukuma tirgus”, reģ. Nr. 40003541895 ir vērsusies Tukuma novada Domē ar 21.03.2016. iesniegumu Nr.1-500/34 (reģistrēts Domē 21.03.2016. Nr. 1674) ar ierosinājumu veikt zemes īpašumu maiņu: Jelgavas ielas 1A zemes gabalu, kadastra Nr.9001 007 0136, kas nostiprināts Tukuma zemesgrāmatas nodalījumā Nr.2001, ar kopējo platību 5733 m2 un kas pieder SIA “Tukuma rajona patērētāju biedrība” pret pašvaldībai piederošo zemes gabalu 5851 m2 platībā kadastra Nr.90010040030, par kura izmantošanu starp SIA “Tukuma tirgus” un Tukuma novada Domi ir noslēgts zemes nomas līgums.

Uzņēmējdarbības konsultatīvā padome 27.04.2016., apkopojot un izskatot ieinteresēto pušu sniegto informāciju, t. sk. 05.04.2016. iesniegumu no Tukuma tirgus uzņēmējiem (reģistrēts Domē 05.04.2016. Nr.1960), vienojās par ieteikumu komiteju deputātiem šo piedāvājumu neatbalstīt sakarā ar pārējo tirgus teritorijā esošo uzņēmēju nostāju, ka pašvaldībai ir jāpaliek noteicējai pār tirgus attīstību.

Tukuma novada pašvaldība savos attīstības dokumentos ir iezīmējusi Tukuma novada tirgus attīstību.

Pirmkārt, tā ir [Tukuma novada attīstības programma 2015.-2021.gadam, kurā](http://www.tukums.lv/images/stories/Tuk_nov_AProgramma_22-12-2015.pdf)ir noteikts, ka novada izaugsmes pamatā ir konkurētspējīga uzņēmējdarbība, kas ar darba vietām nodrošina ienākumus iedzīvotājiem, kas nodrošina vietējam tirgum nepieciešamās preces un pakalpojumus, kā arī kas rada valsts un pašvaldības budžeta ieņēmumus, kas savukārt ir pamats sabiedriskās infrastruktūras un pakalpojumu nodrošināšanai.

Tajā ir norādīti rīcības virzieni, kas iezīmē pašvaldības nepieciešamās rīcības, lai veicinātu labvēlīgu uzņēmējdarbības vidi un augstu nodarbinātību. Viens no tiem ir *Atbalstīt vietējos uzņēmējus un mērķtiecīgi virzīt Tukuma novadu kā labvēlīgu vietu uzņēmējdarbības attīstībai* (RV8, 8.4.), kurā ietverta arī *Tukuma novada tirgus infrastruktūras pilnveidošana* (8.4.5.). Otrs ir *Daudzveidīga lauksaimniecība ar aktīvu kooperāciju*, to sekmējot (RV10; 10.4.),tādējādi atbalstot *vietējo produktu tirdzniecības vietas izveidei un citu tiešās piegādes shēmu attīstībai* (10.4.4.)

Otrkārt, tā ir Tukuma novada Pārtikas stratēģija 2015.-2020.gadam, kura ir izstrādāta, lai palīdzētu veidot ilgtspējīgāku pārtikas sistēmu novadā, kur galvenie priekšnoteikumi ir vietējās ekonomikas attīstība, iedzīvotāju veselības un vides kvalitātes veicināšana.

Tās rīcības plānojumā ir ietverta*Veselīgas un kvalitatīvas pārtikas pieejamības veicināšana*, kas tiktu nodrošināta ar *tirgus un tirdzniecības vietu attīstība* (2.virziens). Kā nepieciešamās aktīvās darbības ir *minētas Tukuma tirgus infrastruktūras sakārtošana, attīstība, investīciju piesaiste.*

Treškārt, Tukuma zīmola iedzīvināšanas rīcības plāns 2015.- 2020.gadam, kas ir izstrādāts, lai veicinātu pašvaldības atpazīstamību. Rīcības plāna 2.mērķis ir *Tukuma smukums pilsētvidē un infrastruktūrā,* kurā ir ietverta rīcība Tukuma tirgus sakārtošanai*, t.i., sakārtot izkārtņu, norāžu un citu vizuālo materiālu klātbūtni tirgū, saskaņojot to ar pilsētas zīmola ideju. Padarīt tirgu par unikālu Tukuma simbolu.*

Saskaņā ar iepriekš minēto Tukuma tirgus attīstībai ir nozīmīga loma un tā pakļaušana riskiem, kas saistīti ar šīs vietas iznīcināšanu, nebūtu pieļaujama. Tukuma tirgus ir gan kā pilsētas identitātes veidotājs, gan kā vietējās uzņēmējdarbības vidi veicinošs elements.

1. Neatbalstīt SIA “Tukuma tirgus”, reģ.Nr. 40003541895 iesniegumu par zemes gabalu maiņu: Jelgavas ielas 1A zemes gabalu, kadastra Nr.9001 007 0136, kas nostiprināts Tukuma zemesgrāmatas nodalījumā Nr. 2001, ar kopējo platību 5733 m2 un kas pieder SIA “Tukuma rajona patērētāju biedrība” pret pašvaldībai piederošo zemes gabalu 5851 m2 platībā kadastra Nr.90010040030.

2. Uzdot pašvaldības izpilddirektoram izveidot Tukuma tirgus attīstības darba grupu.

3. Uzdot Domes Īpašumu nodaļai sagatavot priekšlikumus Jelgavas ielas 1A zemes gabala, kadastra Nr.9001 007 0136, kas nostiprināts Tukuma zemesgrāmatas nodalījumā Nr.2001, ar kopējo platību 5733 m2 un kas pieder SIA “Tukuma rajona patērētāju biedrība” iegādei autotransporta stāvlaukuma pie Tukuma dzelzceļa stacijas izbūvei.

4. Uzdot Domes Juridiskajai nodaļai noslēgt vienošanos ar “Tukuma rajona patērētāju biedrība” par Tukuma tirgus attīstību, ieguldot no zemes gabala Jelgavas ielas 1A, kadastra Nr.9001 007 0136 pārdošanas iegūtos naudas līdzekļus Tukuma tirgus attīstībā saskaņā ar darba grupas izstrādāto Tukuma tirgus attīstības plānu.

Nosūtīt:

-Īp.nod.

-Arhit.n.

-Jurid.n.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sagatavoja (Izp.pad.ek. un att.jaut. Z.Siliņa)

6.§.

**Par atbalstu bioloģiskajiem lauksaimniekiem**

*Iesniegt izskatīšanai domei šādu lēmuma projektu:*

Biedrība “Latvijas Bioloģiskās lauksaimniecības asociācija” (turpmāk - LBLA), reģ. Nr.40008010242 un 11 Tukuma novada uzņēmēji ir vērsušies Tukuma novada Domē ar 09.02.2016. iesniegumu Nr. 3/02-2016 (reģistrēts Domē 17.02.2016. Nr.910) un iesniegumu no 02.02.2016 (reģistrēts Domē 12.02.2016. Nr. 94) ar aicinājumu atbalstīt bioloģiskās lauksaimniecības attīstību novadā, piemērojot 50 % nekustamā īpašuma nodokļa atlaidi Tukuma novada bioloģiskajiem zemniekiem.

Uzņēmējdarbības konsultatīvā padome 27.04.2016., apkopojot un izskatot ieinteresēto pušu sniegto informāciju, vienojās par ieteikumu komiteju deputātiem šo piedāvājumu daļēji atbalstīt, pārskatot 23.10.2014. saistošo noteikumu Nr.20 “Par nekustamā īpašuma nodokli Tukuma novadā” punktu 11.6.2.: „*kuru īpašumā ir zeme, uz kuras veic lauksaimniecisko ražošanu, ja tajā notiek pamatdarbība, ar noteikumu, ka uz taksācijas gada 30.jūniju ir saglabāta pamatdarbība, darba samaksa uz vienu nodarbināto ir 70% no vidējās darba algas lauksaimniecības nozarē attiecībā pret iepriekšējo taksācijas gadu un ieņēmumi no lauksaimnieciskās ražošanas pēc Valsts ieņēmuma dienesta datiem ir ne mazāk par 355,72 euro uz katru lauksaimniecībā izmantojamās zemes hektāru, nodokļa summa šim īpašumam samazināma par 25%.*”, piemērojot bioloģiskajiem lauksaimniekiem atbilstošu ieņēmumu apjomu uz lauksaimniecībā izmantojamās zemes hetāru. Šobrīd tik augsts ieņēmumu apjoms bioloģiskajiem lauksaimniekiem ir nesasniedzams radītājs.

Uzdot Domes Īpašumu nodaļai sagatavot grozījumus Tukuma novada Domes 23.10.2014. saistošo noteikumu Nr.20 “Par nekustamā īpašuma nodokli Tukuma novadā” 11.6.2.apakšpunktā, piemērojot bioloģiskajiem lauksaimniekiem nekustamā īpašuma nodokļa attlaidi, samazinot ienēmumu apjomu no 355,72 *euro* uz katru lauksaimniecībā izmantojamās zemes hektāru uz 285,00 *euro*, ieskaitot bioloģisko atbalstu, saskaņā ar LBLA 2013.gada 25.novembrī izstrādāto ziņojumu „Bioloģiskā lauksaimniecība 2007 – 2020“.

Nosūtīt:

-Īp.nod.

-

-

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sagatavoja (Izp.pad.ek. un att.jaut. Z.Siliņa)